Dragi učenici!

Pregledala sam vaše provjere. Kod nekih je učenika vidljivo da opet nisu samostalno rješavali unatoč mojim molbama. Time su zapravo naštetili samo sebi je misle da znaju, a kad ne bude pomoći sa strane, naći će se u problemima. A mislim da nije fer ni prema meni, a ni prema drugim učenicima koji su zaista radili sami. Zato će neki učenici trebati odgovarati usmeno. Obavijestit ću ih. Postoji i dio učenika koji se očito nije pripremio za pisanje provjere. Ti su učenici griješili u osnovnim stvarima pa kad treba npr. pisati prezent, oni pišu perfekt ili kad treba pisati imperativ, oni pišu futur prvi itd. Opet ste pisali rečenice bez rečeničnih znakova, griješili u pisanju *č/ć* (čak i onda kad je trebalo samo prepisati zadani glagol iz rečenice).

Pisali smo probnu provjeru i napravili ispravak. Ova je provjera bila gotovo ista. Znali ste kakve zadatke možete očekivati.

Bodovna ljestvica ovako izgleda:

0 – 20 = nedovoljan

21 – 27 = dovoljan

28 – 33 = dobar

34 – 38 = vrlo dobar

39 – 43 = odličan

Učenici koji nisu napisali za pozitivnu ocjenu, morat će pisati ponovno. Negativna ocjena bit će napisana u bilješke. Za tjedan dana pisat će ispravak (dogovorit ćemo se odgovara li im bolje ponedjeljak ili utorak (8. ili 9. lipnja). Pisat će ispravak i ocjena će se zbrojiti s ovom negativnom pa će se upisati srednja ocjena. Bude li i tada negativna ocjena, dogovorit ćemo usmeno ispitivanje. Naravno da vam stojim na raspolaganju za dodatna pitanja i objašnjenja. Kad sam vam davala zadatke za vježbu i pitala vas ima li što nejasno, svi ste uvijek odgovarali da vam je sve jasno.

**Danas ćete u bilježnice napisati ispravak provjere bez obzira na to jeste li ju riješili dobro ili ne. Svatko neka piše svoju skupinu, a oni koji su dobili negativnu ocjenu, mogli bi napisati obje skupine. U nekim sam zadatcima dala**

**i dodatna objašnjenja (ona su označena zvjezdicom).**

**Iza ispravka dobit ćete zadatke za vježbu.** **Zadatci su za sve učenike jer glagolske oblike treba i dalje vježbati, trebaju nam i sljedeće godine i u osmom razredu.**

**ISPRAVAK**

**Zadatak je isti i u jednoj i u drugoj skupini, samo su primjeri rečenica drukčiji pa ću paralelno pisati obje skupine ­– slovo A znači skupinu A, a slovo B skupinu B.**

**1.** **Prepiši tri glagola iz rečenica. \*Mora biti podcrtan cijeli glagol, bez**

**pomoćnoga glagola ne može se priznati jer se složeni glagolski oblik sastoji**

**od dviju ili više riječi.**

**A** Cijeli **su** dan naporno **radili** da **bi se** navečer **odmarali**. Podrumi **su** im puni

plodova njihova rada.

**B** Njihov **je** vođa darežljiv. Svakome **je** od njih **dao** zaradu da **bi se opremili** za

nadolazeću zimu.

**2. A Imenuj oblike od kojih se sastoji futur II. *budem pjevao*.**

a) budem – svršeni prezent pom. glag. biti

b) pjevao – glagolski pridjev radni

**B Imenuj oblike od kojih se sastoji pluskvamperfekt *bijah pjevao*.**

a) bijah – imperfekt pom. glag. biti

b) pjevao – glag. pridjev radni

**3. Zadane rečenice napiši u prezentu. Pazi na glagolsku osobu i broj.**

**A** a) Vode su plakale od silnih kiša. Vode **plaču** od silnih kiša.

b) On je htio slobodno živjeti. On **hoće** slobodno živjeti.

**B** a) Svi su vikali u isti glas. Svi **viču** u isti glas.

b) On je htio pravdu. On **hoće** pravdu.

**4. Prepiši rečenicu tako da jedan glagol napišeš u perfektu, a jedan u**

**pluskvamperfektu. Pazi na redoslijed radnji.**

**\*Pluskvamperfekt je pretprošlo vrijeme, u pluskvamperfekt stavljamo glagol**

**kojim se izriče radnja koja se dogodila prva.**

**A** Kad (stići, 3. os. mn.) **bijahu stigli (su bili stigli)** pred kuću, on (izići) **je izišao**

pozdraviti ih.

**B** On (zapjevati) **je zapjevao** kad (ušutjeti) **bijahu ušutjeli (su bili ušutjeli)** svi

ostali.

**5. Prepiši iz rečenica dva glagola u aoristu. \*Glagoli moraju biti svršeni po vidu.**

**A** On se radovaše njihovoj nesreći. Oni pak **spremiše** oružje i **krenuše** u dolinu dok

on gledaše za njima.

**B** On ih samo nijemo promatraše i slušaše njihov razgovor. **Nastaviše** sa žetvom,

silno **se razveseliše** punim podrumima ljetine.

**6. Prepiši rečenice tako da glagole u zagradama napišeš u futuru prvom.**

**A** a) (Krenuti, 3. os. jd.) **Krenut će** na put večeras.

b) Tako (ploviti, 1. os. mn.) **ćemo ploviti** neko vrijeme.

**B** a) (Ploviti, 3. os. jd.) **Plovit će** uvijek prema jugu.

b) (Gledati, 1. os. mn.) **Gledat ćemo** šutke u nebo.

**7. Napiši zadanu rečenicu u budućem vremenu tako da jedan glagol napišeš u**

**futuru prvom, a jedan glagol u futuru drugom.**

**\*U futur drugi stavljamo glagol koji izriče radnju koja se prva dogodila. Ako**

**je riječ o istovremenim radnjama, onda onu radnju koja je omogućuje da se**

**druga radnja izvrši.**

**A** Nastavio je svojim putem čim se magla digla.

**Nastavit će** svojim putem čim **se** magla **bude digla**.

**B** Svima je zastao dah kad su ju vidjeli.

Svima **će zastati** dah kad ju **budu vidjeli**.

**8. Napiši imperativ zadanih glagola.**

**A** a) (Uzeti, 2. os. jd.) **Uzmi** koliko želiš!

b) On (naučiti, 3. os. jd.) **neka nauči** štogod.

c) (Poći, 1. os. mn.) **Pođimo** svi zajedno.

**B** a) (Smiriti se, 2. os. jd.) **Smiri se** prijatelju!

b) On (doći, 3. os. jd.) **neka dođe** bliže.

c) (Čuvati se, 2. os. mn.) **Čuvajte se** riječnih brzaca.

**9. Zaokruži slovo ispred točnoga odgovora.**

**A** U rečenici Uhvatite me za ruku! imperativom se izriče**: a) zapovijed**

b) molba

c) zabrana

d) savjet.

**B** U rečenici Dobro se naspavaj! imperativom se izriče: a) zapovijed

b) molba

c) zabrana

**d) savjet**.

**10. Napiši kondicional prvi glagola u zagradama.**

**A** a) Svaki dan (odlaziti, 1. os. jd.) **odlazio bih** do rijeke.

b) Ti i ja (razgovarati, 1. os. mn.) **bismo razgovarali** pokraj rijeke.

c) On (voljeti) **bi volio** nekamo otputovati.

**B** a) On (htjeti, 3. os. jd.) **bi htio** sve zaboraviti.

b) Vi (zaboraviti, 2. os. mn.) **biste zaboravili** sve zabrane.

c) Rado (ostvariti, 1. os. jd.) **bih ostvario** svoje snove.

**11. Odredi glagolski oblik glagolima u rečenici.**

**A** "Pjevaj, Jože!" kliču građani.

a) pjevaj – imperativ

b) kliču – prezent

**B** Silno bi se mučio svakoga dana dok ga građani gledahu čudeći se.

a) mučio bi se – kondicional prvi

b) gledahu – imperfekt

**12. Odredi glagolski oblik glagolima u rečenici.**

**A** Ali Jože se osjećaše loše. U njemu se bijaše probudio gladni vuk.

a) osjećaše se – imperfekt

b) bijaše se probudio – pluskvamperfekt

**B** Nisu mu željeli pomagati.

a) nisu željeli – perfekt

b) pomagati – infinitiv

**13. Odredi glagolski oblik glagolima u rečenici.**

**A** Mogao bi od jada vikati.

a) mogao bi – kondicional prvi

b) vikati – infinitiv

**B** Kad bijaše završio s poslom, građani ga pozovu na večeru.

a) bijaše završio – pluskvamperfekt

b) pozovu – prezent

**14.Odredi glagolski oblik glagolima u rečenici.**

**A** Ako bude još dugo čekao, bit će zla.

a) bude čekao – futur drugi

b) bit će – futur prvi

**B** Rekoše mu: "Jedi!"

a) rekoše – aorist

b) jedi – imperativ

**15. Odredi glagolski oblik glagolima u rečenici.**

**A** Kad vidje pečenku, zadovoljno se nasmijao.

a) vidje – aorist

b) nasmijao se – perfekt (krnji perfekt – jer nema pomoćnoga glagola)

**B** "Dok budeš radio, dobivat ćeš jelo i piće."

a) budeš radio – futur drugi

b) dobivat ćeš – futur prvi

**16. Napiši zadane rečenice kao upitne:**

**A** a) Dobar je u svom poslu. Je li dobar u svom poslu?

b) Oni bi ulovili mnogo riba. Bi li oni ulovili mnogo riba?

c) Osjećat će se dobro. Hoće li se osjećati dobro?

**B** a) Čekat ću braću. Hoću li čekati braću?

b) On bi rado živio kao prije. Bi li on rado živio kao prije?

c) Uspješan je u ribolovu. Je li uspješan u ribolovu?

**17. Napiši zadane rečenice kao niječne.**

**A** a) Čekat ću braću. Neću čekati braću.

b) On bi živio kao prije. On ne bi živio kao prije.

c) Uspješan je u ribolovu. Nije uspješan u ribolovu.

**B** a) Osjećat će se dobro. Neće se osjećati dobro.

b) Oni bi ulovili mnogo riba. Oni ne bi ulovili mnogo riba.

c) Dobar je u svom poslu. Nije dobar u svom poslu.

**18. Napiši točno pogrešno napisanu rečenicu.**

**A** Ivan i ja trebali ~~bi krenuti~~ što prije. bismo krenuti

**B** Vi ~~bi morali~~ poći odmah na put. biste morali

**19. Napiši točno pogrešno napisanu rečenicu.**

**A**  Nikako nije ~~smjeo~~ odustati. smio

**B**  Ne bih to ~~željeo~~ odbiti. želio

**20. Napiši točno pogrešno napisanu rečenicu.**

**A** Krenut ćeš ako ~~ćeš moći~~. budeš mogao (budeš mogla)

**B** Stići će na vrijeme ako ~~će~~ vjetar ~~ojačati~~. bude ojačao

**21. Napiši točno pogrešno napisanu rečenicu.**

**A** Stigneš li prvi, ~~dobiti ćeš~~ nagradu. dobit ćeš

**B** Prekršiš li obećanje, ~~naljutiti ću~~ se. naljutit ću se

**22. Napiši točno pogrešno napisanu rečenicu.**

**A** ~~Budemo~~ te ~~čekali~~ pred kućom. Čekat ćemo...

**B** O tome ~~budemo~~ ~~pričali~~ kasnije. O tome ćemo pričati...

**ZADATCI ZA VJEŽBU**

**1. Prepiši rečenice tako da jedan od zadanih glagola napišeš u futuru prvom, a jedan**

**glagol u futuru drugom. Obrati pozornost na redoslijed budućih radnji.**

a) (**Raditi, 2. os. mn.**) \_\_\_\_\_\_\_\_\_\_\_\_\_ ako (**moći, 2. os. mn.**) \_\_\_\_\_\_\_\_\_\_\_\_\_\_\_\_\_\_\_\_.

b) Ako (**htjeti, 2. os. jd.**) \_\_\_\_\_\_\_\_\_\_\_\_\_, (**uspjeti, 2. os. jd.**) \_\_\_\_\_\_\_\_\_\_\_\_\_\_\_.

**2. Prepiši rečenice tako da zadane glagole napišeš u imperativu.**

a)(**urediti, 2. os. mn.**)\_\_\_\_\_\_\_\_\_\_\_\_\_\_\_ sve to sami!

b) Jože, (**biti, 2. os. jd.**)\_\_\_\_\_\_\_\_\_\_\_\_ čovjek!

c) (**svezati, 1. os. mn**)\_\_\_\_\_\_\_\_\_\_\_ lopova i (**ostati, 3. os. jd**.) \_\_\_\_\_\_\_\_\_\_\_\_\_\_\_ tu.

**3. Prepiši rečenice tako da glagole u zagradama napišeš u zadanim glagolskim**

**oblicima.**

I sada (**raditi, prezent, 3. os. jd**.)\_\_\_\_\_\_\_\_\_\_\_ naporno, ali (**osjetiti, futur prvi, 3. os. jd**.)

\_\_\_\_\_\_\_\_\_\_\_\_\_\_ ljepotu slobode. Ako (**raditi, futur drugi, 3. os. jd.**) \_\_\_\_\_\_\_\_\_\_\_\_\_\_

i dalje za sebe, (**biti, futur prvi, 3. os. jd.**)\_\_\_\_\_\_\_\_\_\_\_\_\_\_\_ zadovoljan. Rado

(**zaboraviti, kondicional** **prvi, 3. os. jd.**)\_\_\_\_\_\_\_\_\_\_\_\_\_ (**rugati, glagolska imenica**)

\_\_\_\_\_\_\_\_\_\_\_\_\_\_\_\_ građana.

**4. Napiši točno pogrešno napisane rečenice.**

a)Unajmio bi vas. \_\_\_\_\_\_\_\_\_\_\_\_\_\_\_\_\_\_\_\_

b) Vi to ne bi preživjeli. \_\_\_\_\_\_\_\_\_\_\_\_\_\_\_\_\_\_\_\_

c) To bih ja voljeo znati. \_\_\_\_\_\_\_\_\_\_\_\_\_\_\_\_\_\_\_\_

**5.** **Prepiši podcrtane glagole iz teksta na odgovarajuće mjesto u tablici.**

Kad **se** Parana kao brodolomac prvi put **bijaše pojavio** u našem selu, **smirih** svoje

podanike. A sad **bi** on **htio** **gaziti** crte i zakone. Tko **se** **bude oglušio** o zakon, **bit će**

kažnjen. Parana **nije došao** jučer na svečanost. Zato **krenimo** k njemu.

Iteo **ne mogaše** ništa. Sva trojica **pođu** prema Paraninoj kolibi.

|  |  |
| --- | --- |
| **infinitiv** |  |
| **prezent** |  |
| **perfekt** |  |
| **aorist** |  |
| **imperfekt** |  |
| **pluskvamperfekt** |  |
| **futur I.** |  |
| **futur II.** |  |
| **imperativ** |  |
| **kondicional I.** |  |

**6.** **Zadatak ima dva dijela.**

**• Napiši upitne rečenice pomoću čestice li.**

**• Rečenice napiši u niječnome obliku.** Vući ću brodove.

Radio bih u šumi.

Svakako biste ga našli.

|  |  |
| --- | --- |
| **upitne rečenice** | **niječne rečenice** |
|  |  |
|  |  |
|  |  |